Изявления на ръководителите на национално представителните работодателски организации пред представители на медиите след среща с главния прокурор Сотир Цацаров

КИРИЛ ДОМУСЧИЕВ: 
Работодателските организации – четирите работодателски организации бяхме представени в срещата с главния прокурор. Първо, бих искал да благодаря на главния прокурор, че веднага реагира и добрата новина за нас беше, че те са запознати с проблемите и работят също по сигнали и по темата. Така че срещнахме разбиране и познаване на проблемите. 
Внесохме три сигнала. Първият сигнал е свързан с данни за правонарушение във връзка с американските централи Марица изток 1 и Контур Глобал „Марица изток” 3 в Маришкия басейн, сигнали, които касаят още от времето, когато са били подписвани договорите с тях, през годините, когато са били многократно анексирани в ущърб на държавата и в крайна сметка водят до тези последици ние да плащаме от джоба си над 330-340 милиона лева година над пазарната цена, само за електроенергията, която се изкупува от американските централи.
Много добре знаете, ще Ви дам и примера, че тази цена се плаща през такса задължение към обществото и я плащаме всички ние, включително и обикновения гражданин, поне по думите на КЕВР, господин Иван Иванов.
Започвам с американските централи. Първо, избор на инвеститорите с абсолютно непрозрачни процедури и участие на офшорни дружества с неизвестна собственост на капитала. 
Второ, издаването на лицензията преди изграждане на енергиен обект на ЕС Марица изток 1 е при липса на доказателства с осигурено финансиране, което също си е нарушение. Първоначалната цена на проектите и нейното ескалиране по време на строителството – само това изслушайте внимателно – Марица изток 1 е един милиард и 50 милиона евро първоначалната цена, която е подписана с НЕК, говорим за времена в правителството на Иван Костов, после ще продължим и през други правителства. Впоследствие тази цена се увеличава с 300 милиона, пак ги плащаме всички ние, нали знаете, че тази цена трябва да им се изплати.

Най-парадоксалното е, че мощността от две турбини по 300 мегавата в крайна сметка е 2 по 200. Първо имаме забавяне във влизането в експлоатация и съответните технически проблеми, с които не е достигната договорената мощност. Тук имаме много сериозни съмнения, че НЕК не е упражнил правата си по дългосрочния договор във връзка със същественото неизпълнение от страна на инвеститора –забавяне влизането в експлоатация и недостигане на договорената мощност от 300 мегавата, което е дало възможност този договор да бъде предоговорен и прекратен.
Самите инвестиции първоначално са били договаряни да бъдат „построй, оперирай, прехвърли“, което значи, че държавата е трябвало да стане собственик на тези централи след определен период от време. Странно защо договорите се анексират и стават: се „построй, оперирай и притежавай“. Държавата се е отказала или НЕК отказала по-точно, но това не става без знанието на принципала. Нямате никакви съмнения в това нещо. 
Става пак през годините. Сега точно не мога да Ви кажа, нямаме в записките, но пак с анекс това нещо е коригирано.
При Марица изток 3 инвестицията е трябвало да бъде 470 милиона долара, която е договорена, когато е избран партньорът. Пак по абсолютно непрозрачна процедура се прави джойнвенчър с ЕНЕЛ, дават му се 70 %, знаете, че тогава по действия Закон за приватизацията, това си е скрита приватизация, което е абсолютно нередно. В крайна сметка инвестиция от 470 милиона долара се ескалира и се надува до 700 милиона евро. 
При ТЕЦ Марица изток 3 има и конфликт на интереси, тъй като собственик и строител на практика са били една и съща компания ЕНЕЛ, което знаете какво се получава. Строителят надува цената, защото този, който поръчва, същата компания, има интерес цената да е по-висока, за да може после да взима по-висока цена, само, че никой не е защитавал интереса на НЕК или на държавата.

Има писмо за правителствена подкрепа от 2005 г. в полза на ЕС, чиито текст представлява всъщност тази държавна гаранция, за която говорим, че им е дадена. Това не става по надлежния ред, тъй като надлежния ред е с ратификация на Народното събрание, което не е направено.
Качество на рехабилитация на централите, забавяне в пусканията – куп проблеми, които са давали възможност на НЕК да упражни по по-добър начин правата си. Това се теми, които са през годините в тези дебели папки, които сме представили и които ще са обект на вниманието на прокуратурата. С главния прокурор се разбрахме, че ще бъде сезирана и административната прокуратура, за да може тя, констатирайки нарушения, да търси варианти за прекратяване или за някакви други действия, които биха довели до съответните промени в полза на държавата. 
Друг пример мога да дам: вследствие на арбитражен спор ТЕЦ „Марица изток” 1 се е договорила за обезщетение със строителя на ТЕЦ поради забавата и проблемите с проектната мощност. Предвид цената на исковете, обезщетението би могло да е в рамките от над 100 милиона евро. Дали това обезщетение някой е проявил интерес да провери дали е извадено от цената, която им се плаща, се съмнявам дълбоко.
Абсолютно искаме тези централи да излязат на свободния пазар и нямаме намерение да плащаме тези 330 милиона, които плащаме в момента и които ни ги сложиха на нас. Това са политически грешки, тук става дума категорично за корупция. Със сигурност държавната НЕК през годините не си е защитавала интересите. Ние ще държим до последно тези договори да бъдат прекратени и тези централи да работят както всички останали централи, както всички нас, които сме в бизнеса да продават на свободния пазар продукта си.

ВАСИЛ ВЕЛЕВ: 
Тези централи те са изградени с кредити и като обезпечение държавната гаранция и самите активи на ТЕЦ Марица изток 3, където също е направен подарък с порт, оценен от порядъка на 67 милиона долара при стойност, оценявана от независими оценители от порядъка на 400 милиона долара. Тоест стана дума, че това е скрита приватизация, като централата е рехабилитирана – това не е нова инвестиция на зелено, с кредити, като кредитите са отново обезпечени със стойността на самата съществуваща централа плюс въпросните гаранции. Нали разбирате, че това звучи много наивно и тези подаръци е малко вероятно да са направени безкористно.
БОЖИДАР ДАНЕВ: 
Забележете много внимателно това, което каза и колегата: промени на структурите на договорите. Първоначално в договорите е, че трябва да бъдат трансферирани тези мощности като собственост на държавата, а след това е сменена структурата на договора и тя остава собственост на съответните американски инвеститори. Това е още по времето на министър Шиляшки.
КИРИЛ ДОМУЧСЧИЕВ: 
Имайте предвид, че договорите са подписвани, специално за едната централа, с офшорни компании,  като не се знае кой стои зад тях. Дали хората, които не са подписвали от едната страна не са били участници в тези офшорки и впоследствие проценти от тези офшорки са били прехвърлени на големи американски инвеститори, което е нормално. Когато някой ти предлага една много изгодна сделка.
Тук е любопитният факт и се надявам прокуратурата да го разчепка: кой е стоял по време на подписването на договорите в тези офшорки.
КИРИЛ ДОМУСЧИЕВ: 
Вижте, всяко едно от тези имена ще се скрие зад колективната отговорност. Първоначалните договори с тези централи са подписвани от тогава действащия министър на енергетиката, министър Шиляшки и е ставало с одобрение на МС, което значи, че е правителството на Иван Костов.
БОЖИДАР ДАНЕВ:
След това са анексирани по време на правителството на Станишев и Овчаров.
КИРИЛ ДОМУСЧИЕВ: 
Другите два сигнала са свързани с ВЕИ-сектора. Във ВЕИ сектора сигнализираме за многобройните нарушения от какво ли не естество, които в крайна сметка водят до това отново тази такса задължение към обществото да бъде увеличавана постоянно и всички ние – бизнес, обикновения потребител да я плащаме. Според мен перспективата е да има и последващи увеличения, ако ние не променим нещо в системата. Първо има нарушения в процеса на присъединяване на ВЕИ-централите. Знаете, че още към края на 2009 г. заявените за присъединяване са били в размер, който сочи преизпълнение на националната индикативна цел от 16% съгласно Директива 9/28 на Европейската общност.

